เด้งฟ้าผ่า!อธิบดีกรมธนารักษ์
ครม.เด้งฟ้าผ่า"จักรกฤศฎิ์"พ้นอธิบดีธนารักษ์ โยกเป็นรองปลัดกระทรวงคลัง ด้าน  "อภิศักดิ์" แจงเพื่อบริหารคนให้เหมาะสม
9 พ.ค. 2560

ครม.เด้งฟ้าผ่า"จักรกฤศฎิ์"พ้นอธิบดีธนารักษ์ โยกเป็นรองปลัดกระทรวงคลัง ด้าน  "อภิศักดิ์" แจงเพื่อบริหารคนให้เหมาะสม เมื่อวันที่ 9 พ.ค. นายอภิศักดิ์ ตันติวรวงศ์ รมว.การคลัง เปิดเผยว่า คณะรัฐมนตรี (ครม.) มีมติโยกย้ายนายจักรกฤศฎิ์ พาราพันธกุล อธิบดีกรมธนารักษ์ ให้ไปดำรงตำแหน่ง รองปลัดกระทรวงการคลัง และแต่งตั้งให้นายพชร อนันตศิลป์ รองปลัดกระทรวงการคลัง มาดำรงตำแหน่งอธิบดีกรมธนารักษ์ โดยยืนยันว่าการโยกย้ายดังกล่าวทำไปเพื่อความเหมาะสม และเป็นการบริหารจัดการคนภายในกระทรวงการคลัง ไม่เกี่ยวกับโครงการบ้านธนารักษ์ ซอยพหลโยธิน 11 ที่กำลังมีปัญหาอยู่ในขณะนี้ และโครงการนี้ถือเป็ยนโยบายรัฐบาลที่ต้องเดินหน้าต่อไป แต่ต้องเป็นไปตามหลักของกฎหมายด้วย